የ አፋር ክልል ከኮሮና ቫይረስ ጋር ተያይዞ የተለያየ ውሳኔዎችን አስተላለፈ
ሰመራ (ኢዜአ)፡- የአፋር ክልል ካቢኔ ባካሔደው አስቸኳይ ስብሰባ የተለያዩ ውሳኔዎች ማሳለፉን የክልሉ የመንግስት ኮሙዩኒኬሽን ጉዳዮች ፅህፈት ቤት ገልጿል። 
የፅህፈት ቤቱ ሃላፊ አቶ አህመድ ከሎይታ የካቢኔውን ውሳኔ በመጥቀስ እንደገለፁት፤ ከአሁን በፊት የተላለፉት ውሳኔዎች እንደተጠበቁ ሆነው በትራንፖርት ዘርፍ ተጨማሪ እገዳዎች ማድረግ አስፈላጊ ሆኖ በመገኘቱ በክልሉ በትራንስፖርት ዘርፍ የተሰማሩ ባለሶስት እግር ተሽከርካሪዎችን ጨምሮ መለስተኛና አነስተኛ ተሽከርካሪዎች ከመደበኛ የመጫን አቅማቸው 50 በመቶ ቀንሰው አገልግሎት እንዲሰጡ ወስኗል፡፡
አዲስ ዘመን መጋቢት 23/2012